laion/Wikipedia-Exotic huggingface dataset:
ბრიენცის ტბა

ბრიენცის ტბა (გერმ. Brienzersee) — ტბა შვეიცარიაში, ბერნის კანტონში. მდებარეობს ბერნის ალპებში, ზღვის დონიდან 564 მ სიმაღლეზე. ზედაპირის ფართობი 29,8 კმ², სიგრძე 14 კმ, სიგანე 2,8 კმ, მაქსიმალური სიღრმე 260 მ. ტბაში გადის მდინარე აარე, რომელიც მას თუნის ტბასთან აკავშირებს. ერთვის აგრეთვე რამდენიმე მცირე შენაკადი. ტბაში არის ერთადერთი კუნძული შნეგენინზელი, რომლის სიმაღლეა 570 მ. სამხრეთ სანაპიროსთან გისბახის ჩანჩქერია, ხოლო ჩრდილოეთ სანაპიროზე რამდენიმე დასახლებული პუნქტი, მათ შორის ინტერლაკენი. შვეიცარიის ერთ-ერთი ყველაზე სუფთა ტბაა. განვითარებულია თევზჭერა, მოიპოვება ქორჭილა. სანაოსნოა. შვეიცარიის ტბების სია ↑ Lake Brienz Project: An interdisciplinary catchment-to-lake study ↑ Bottom-up control of whitefish populations in ultra-oligotrophic Lake Brienz ↑ Wanderwege Oberer Brienzersee - Brienz Rothorn Bahn. დაარქივებულია ორიგინალიდან — 2023-08-27. ციტირების თარიღი: 2023-08-27. ↑ Fish inventory in 35 lakes completed
ყელეთის წმინდა გიორგის ეკლესია

ყელეთის წმინდა გიორგის ეკლესია — ეკლესია ხაშურის მუნიციპალიტეტის სოფელ დიდი ყელეთის სამხრეთით, გორაკზე, სასაფლაოზე. ეკლესია დარბაზულია (11 X 6,5 მ), ნაგებია ნატეხი ქვიშაქვით. შესასვლელი სამხრეთიდანაა . ნახევარწრიული აფსიდის ღერძზე გაჭრილია თაღოვანი სარკმელი. მის გვერდებზე თითო სწორკუთხა ნიშია. დასავლეთის კედელში ბრტყელი ზღუდარით გადახურული ერთი სარკმელია. დარბაზის გრძივ კედლებზე თითო მარტივპროფილიანი პილასტრია, რომლებზეც კამარის საბჯენი თაღია გადაყვანილი. თაღის ქუსლთან მხოლოდ ჩრდილოეთის მარტივი იმპოსტებია შემორჩენილი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 430.  კულტურული მემკვიდრეობის პორტალი, № 7139
ენსი

ენსი (გერმ. Enns) — მდინარე ავსტრიაში. მდინარე დუნაის მარჯვენა შენაკადი. სათავე აქვს დაბალი ტაუერნის კალთებზე, ზღვის დონიდან 1750 მ სიმაღლეზე. სიგრძე 254 კმ, აუზის ფართობი 6,000 კმ². თავდაპირველად მიედინება ზალცბურგის ფედერალური მიწის ტერიტორიაზე, შემდეგ უხვევს ჩრდილო-აღმოსავლეთით, სადაც შედის შტირიის ფარგლებში. მდინარის ხეობა წარმოადგენს საზღვრავს ჩრდილოეთ კირქვიან ალპებსა და ცენტრალურ-აღმოსავლეთ ალპებს შორის. დუნაის ერთვის ქალაქებს მაუთაუზენსა და ენსს შორის. საშუალო წლიური ხარჯი შესართავთან 201 მ³/წმ. ავსტრიის მდინარეების სია მდინარე ენსი – ინფორმაცია დაარქივებული 2009-06-04 საიტზე Wayback Machine. (გერმანული)
წრომის წმინდა მარინეს ეკლესია

წრომის წმინდა მარინეს ეკლესია — ეკლესია ხაშურის მუნიციპალიტეტის სოფელ წრომის სოფლის სამხრეთ-აღმოსავლეთით 2 კმ-ზე, წრომი-ახალსოფლის გზის მარჯვენა მხარეს, ფერდობზე. ნასოფლარ ბოსლეთის ტერიტორიაზე. თარიღდება გვიანდელი ფეოდალური ხანით. ეკლესია დარბაზულია (7,1 X 5,3 მ), ნაგებია ნატეხი ქვით. შესასვლელი სამხრეთიდანაა. ნახევარწრიული აფსიდის ღერძზე თაღოვანი სარკმელია, რომლის გვერდებზე თითო სწორკუთხა ნიშია. დასავლეთ კედელშიც ერთი სარკმელია. დარბაზი გადახურულია შეისრული კამარით. ჩრდილოეთ ფასადზე შემორჩენილია ქვიშაქვის თაროსებრი ლავგარდნის ფრაგმენტები. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 457.  კულტურული მემკვიდრეობის პორტალი, № 17616 ↑ ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 11, 18 მარტი, 2019, გვ., 3
ტოროლას ბუდე

ტოროლას ბუდე (იტალ. La Masseria Delle Allodole) — იტალიელი რეჟისორი ძმების, პაოლო და ვიტორიო ტავიანების ფილმი. ასახავს სომეხთა გენოციდს 1915 წელს ოსმალეთის იმპერიაში. გამოვიდა 2007 წელს. „ტოროლას ბუდე“ — კინოფილმების ინტერნეტ-მონაცემთა ბაზა (ინგლისური)
გრძნეულის შეგირდი

გრძნეულის შეგირდი (ჩეხ. Čarodějův učeň) — 1978 წლის ჩეხოსლოვაკური ანიმაციური ფილმი. გადაღებულია ოტფრიდ პროისლერის მოთხრობა „კრაბატის“ მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. ბიჭუნა კრაბატს სიზმარში ესმის უცნობი ხმა, რომელიც უხმობს ძველ წისქვილში. იქ მისული კრაბატი ხედავს მეწისქვილეს, რომელიც შესთავაზებს შეგირდად დარჩენას. მაგრამ ამის გარდა, წისქვილში სწავლობენ შავ მაგიას. კრაბატი აღმოაჩენს, რომ, ყველაფერთან ერთად, ყოველ წელს მეწისქვილე/ოსტატი კლავს ერთ შეგირდს და შეგირდთა გუნდს ემატება ერთი ახალი ბიჭი. აქ ცხოვრების მესამე წელს წისქვილში მოვა გოგონა-მომღერალი (რომელიც წელიწადში ერთხელ სხვა გოგონებთან ერთად ღამის რიტუალში იღებს მონაწილეობას). იგი ამოიცნობს კრაბატს ყვავად გადაქცეულ ბიჭუნებში და ყველა ტოვებს წისქვილს. წისქვილი ინგრევა. კრაბატი - რეჟისორ მარკო კროიცპაინტნერის მხატვრული ფილმი „გრძნეულის შეგირდი“ — კინოფილმების ინტერნეტ-მონაცემთა ბაზა (ინგლისური) ↑ Entry on Česko-Slovenská filmová databáze (in Czech)
ლიტორინის ზღვა

ლიტორინის ზღვა — მარილიანი წყალსატევი, ეგრეთ წოდებული ზღვის აუზი, რომელიც არსებობდა ბალტიის ზღვის ადგილას დაახლოებით 7500-4000 ათასი წლის წინ. თავის მხრივ, ლიტორინის ზღვის ადგილას მდებარეობდა ანცილის ტბა, რომელმაც 2000 წელზე მეტხანს იარსება, იქამდე, სანამ ხმელეთის დაძირვის შედეგად წარმოქმნილმა სრუტეებმა ატლანტის მლაშე წყლებს აღმოსავლეთისაკენ არ მისცა გზა. ასე წარმოიშვა ლიტორინის ზღვა, ოდნავ მარილიანი (მაქსიმუმ 6%) და უფრო თბილი წყლით (2-3°-ით მეტი), ვიდრე ახლა. ლიტორინის ზღვამ დაახლოებით 4000 წელი იარსება. თანდათან მცირდებოდა მისი ფართობი, დაბლა ეცემოდა ტემპერატურა. ბოლოს იგი თანამედროვე ბალტიის ზღვად გადაიქცა. ბალტიის ზღვის არსებობის მანძილზე (თანადროულ დროშიც) სანაპიროს დიდი ნაწილი (განსაკუთრებით ჩრდილოეთ ნაწილში) განიცდიდა დედამიწის ქერქის აზევებას, რაც გამოწვეული იყო მყინვარული საფარის განადგურებით. ლიტორინის ზღვას მნიშვნელოვანი ფართობი ეკავა თანამედროვე ფინეთისა და შვედეთის ფარგლებში. მისი არსებობის ეპოქა შეესაბამება ტრანსგრესიის პერიოდსა და მაქსიმალურ მარილიანობას თბილი ატლანტური პერიოდის დროს. ოპტიმუმის პერიოდში დაახლოებით 4500 წლის წინ ლიტორინის ზღვა მოიცავდა ორჯერ უფრო მეტი მოცულობის აუზს. სახელწოდება მომდინარეობს მუცელფეხიანი მოლუსკების Littorina littorea-ის სახელწოდებიდან. ბალტიის ზღვა სსრკ ფიზიკური გეოგრაფია. განათლება, თბილისი, 1988. Wefer, Gerold (2002). Climate Development and History of the North Atlantic Realm. Springer.
ფლაის გეიზერი

ფლაის გეიზერი (ინგლ. Fly Geyser) — მცირე ზომის გეოთერმული გეიზერი აშშ-ის ნევადის შტატის ჩრდილო-დასავლეთ ნაწილში. განლაგებულია ზღვის დონიდან 1223 მ სიმაღლეზე. რეგიონში ატმოსფერული ნალექების რაოდენობა განისაზღვრება 300 მმ-ით წელიწადში. ამოფრქვევის სიმაღლე უდრის 1,5 მ-ს. ბორცვთან ერთად, რომელზედაც იგი „ზის“ მისი სიმაღლე იქნება 3,7 მ. დიდი ხნის განმავლობაში იმყოფებოდა კერძო მფლობელობაში. 2016 წლის ივნისში ფლაის რანჩოს ტერიტორიის 1500 ჰა მათ შორის საკუთრივ გეიზერი 6,5 მლნ. აშშ დოლარად შეისყიდა არაკომერციულმა პროექტმა „Burning Man“-მა. 1916 წელს წყაროს მოსაპოვებლად ამ ადგილებში ჭაბურღილი ჩადგეს, თუმცა გეიზერს მისცეს დასაბამი. 1964 წელს მდუღარე წყალი ზედაპირზე ამოიფრქვა, რომელმაც მინერალებისაგან ლამაზი ლანდშაფტები შექმნა. გეიზერის კედლები დღესაც განიცდის ზრდას. თანდათან ღვრის მინერალებს (კარბონატის კალციუმი), წყალმცენარეებსა და ლურჯ-მწვანე წყალმცენარეებს, რომელიც განსაზღვრავს მის შეფერილობას. მიმდებარე ტერიტორიაზე წარმოქმნის წვრილ ტბებს, რომლებიც ცივი წყლებით გამოირჩევა. ფლაის გეიზერი – ინფორმაცია დაარქივებული 2012-06-09 საიტზე Wayback Machine. (ინგლისური) ფლაის გეიზერი – ინფორმაცია დაარქივებული 2019-07-06 საიტზე Wayback Machine. (რუსული) ↑ Fly Ranch - Burning Man Project
ლიბერეცი

ლიბერეცი (ჩეხ. Liberec) — ქალაქი ჩეხეთის რესპუბლიკაში. მდებარეობს მდინარე ნისა-ლუჟიცკაზე და გარსშემორტყმულია იიზერის მთებით. წარმოადგენს ქვეყნის სიდიდით მეხუთე ქალაქს. XIV საუკუნიდან დასახლდა გერმანელი და ფლამანდიელი მიგრანტებით, რომლებიც მეორე მსოფლიო ომის შემდეგ განდევნეს. ერთ დროს ქალაქში ყვაოდა ტექსტილის ინდუსტრია, რის გამოც მას ზედმეტსახელად „ბოჰემიის მანჩესტერს“ უწოდებდნენ. ბევრი ჩეხისთვის, ლიბერეცი ასოცირდება მის მთავარ ღირსშესანიშნაობასთან — იეშტედის კოშკთან. XIX საუკუნის დასასრულიდან, ლიბერეცმა კონურბაცია შექმნა გარეუბან ვრატისლავიცესა და მეზობელ ქალაქ იაბლონეც-ნად-ნისოუსთან. ამის შემდეგ, მთლიან ამ ტერიტორიაზე მოსახლეობამ 150 000 ადამიანი შეადგინა; შედეგად, ლიბერეცი ბოჰემიის მესამე უდიდესი ქალაქი გახდა პრაღისა და პლზენის შემდეგ. წერილობით წყაროებში ქალაქი პირველად 1348 წელს იხსენიება. 1622—1634 წლებში ლიბერეცი ალბრეხტ ფონ ვალენშტაინის მფლობელობაში იყო. განვითარების პიკს ქალაქმა XIX საუკუნის დასასრულს მიაღწია. ამ დროს აშენდა მრავალი შენობა, მათ შორის ქალაქის სამმართველო, ოპერა და ბოჰემიის მუზეუმი. ქალაქის ისტორიული ცენტრის თავზე მდებარე ბორცვებზე აიგო რომანტიზმის სტილის ნაგებობები. ამერსფორტი, ნიდერლანდები ამიენი, საფრანგეთი აუგსბურგი, გერმანია ნაჰარია, ისრაელი სანქტ-გალენი, შვეიცარია ციტაუ, გერმანია დიუნკერკი, საფრანგეთი კოვროვი, რუსეთი ჩეხეთის ქალაქების სია Municipal website დაარქივებული 2010-06-09 საიტზე Wayback Machine. (ჩეხური) (გერმანული) Liberec portal დაარქივებული 2007-04-29 საიტზე Wayback Machine. Tramway Liberec (ჩეხური) Liberec Botanical Garden Liberec Zoo Oblastni galerie v Liberci (Museum of art) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 1.27 1.28 1.29 1.30 1.31 1.32 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
უსტი-ნად-ლაბემი

უსტი-ნად-ლაბემი (ჩეხ. Ústí nad Labem) — ქალაქი ჩეხეთის რესპუბლიკაში, უსტეცის მხარეში. წარმოადგენს ქვეყნის მეშვიდე ყველაზე ხალხმრავალ ქალაქს. მდებარეობს მთიან რაიონში, მდინარე ბილინისა და ელბის შეერთების ადგილას. ფუნქციონირებს საკმაოდ აქტიური სამდინარო პორტი. ასევე მნიშვნელოვანია მისი როგორც სარკინიგზო კვანძის როლი. ჯერ კიდევ 993 წლისთვის, უსტი-ნად-ლაბემი წყაროებში ვაჭრობის ცენტრად იხსენიება. მის დაარსებას ბოჰემიის მეფე ოტოკარ II-ს მიაწერენ XIII საუკუნის გვიან წლებში, რომლებმაც ქვეყანაში გერმანელ მოსახლეებს უხმო და მათ გერმანული საქალაქო კანონით დაცვა აღუთქვა. 1423 წელს იგი იმპერატორმა სიგიზმუნდმა მეისენის კურფიურსტ ფრიდრიხ I-ს გადასცა გირაოთი, რომელმაც იგი საქსონიის გარნიზონით დაიკავა. 1426 ქალაქს ჰუსიტებმა ალყა შემოარტყეს, რომლებმაც 1426 წლის 16 ივნისს, სისხლისმღვრელ შეტაკებაში 25 000 კაცით გერმანიის 70 000-იანი არმია დაამარცხეს. 1429 წელს დაზიანებული ქალაქი აღადგინეს. მნიშვნელოვნად დაზიანდა აგრეთვე ოცდაათწლიანი და შვიდწლიანი ომების დროს. ჰალტონი, გაერთიანებული სამეფო კემნიცი, გერმანია ვლადიმირი, რუსეთი ჩეხეთის ქალაქების სია Crystal Touch Museum Municipal website დაარქივებული 2003-08-28 საიტზე Wayback Machine. Architecture in Ústí nad Labem ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
Bad 25

Bad 25 — ამერიკელი მომღერალ მაიკლ ჯექსონის ალბომის Bad სპეციალური, საიუბილეო ვერსია. ეს არის ჯექსონის რიგით მეორე ალბომი, რომელიც იუბილეს აღსანიშნავად გამოიცა (წინა იყო 2008 წლის Thriller 25). Bad 25 გამოვიდა 2012 წლის 18 სექტემბერს. შენიშვნები: 1 ავსტრალიაში, შვეიცარიაში და ბრიტანეთში Bad 25 და Bad ერთსა და იმავე ალბომად ითვლება. 2 აშშ-ში Bad 25-ის სტანდარტული ვერსია ითვლება Bad-ის ხელახალ გამოცემად, ხოლო დელუქს გამოცემა - ცალკე ალბომად. ↑ Michael Jackson: Biography, Rolling Stone. Retrieved თებერვალი 14, 2008. ↑ Michael Jackson Bad album set for re-release. Telegraphy (2011). ციტირების თარიღი: მაისი 25, 2012. ↑ 50 fastest selling albums ever. NME.com (2011). ციტირების თარიღი: მაისი 25, 2012. ↑ Gil Kaufman. (2010)Michael Jackson's New Album Cover Decoded Painting is packed with iconic MJ images. mtv.com. დაარქივებულია ორიგინალიდან — მაისი 11, 2012. ციტირების თარიღი: მაისი 25, 2012. ↑ Michael Jackson Setlist at Wembley Stadium, London, England. setlist.fm (2012). ციტირების თარიღი: მაისი 22, 2012. ↑ ARIA Australian Top 50 Albums 2012-10-01. ციტირების თარიღი: 2012-10-01. ↑ Austria Albums Top 75 - Music Charts. Acharts.us (2012-11-07). ციტირების თარიღი: 2012-11-15. ↑ 8.0 8.1 8.2 8.3 8.4 8.5 8.6 8.7 Michael Jackson - Bad 25. swisschart.com. ციტირების თარიღი: 2016-08-05. ↑ 2012-09-29 Top 40 Official France Albums Archive. ციტირების თარიღი: 2012-09-27. ↑ საბერძნეთის ალბომები Chart. IFPI Greece. დაარქივებულია ორიგინალიდან — 2012-11-15. ციტირების თარიღი: 2012-11-16. ↑ MAHASZ – Magyar Hanglemezkiadók Szövetsége. mahasz.hu. ციტირების თარიღი: 2012-09-27. ↑ >> IRMA << Irish Charts - Singles, Albums & Compilations >>. Irma.ie. დაარქივებულია ორიგინალიდან — 2012-06-08. ციტირების თარიღი: 2012-09-26. ↑ Artisti - Classifica settimanale dal 17/09/2012 al 23/09/2012. დაარქივებულია ორიგინალიდან — 2012-11-08. ციტირების თარიღი: 2012-09-27. ↑ Billboard Japan Top Albums Charts 2012-10-01. Billboard JAPAN. ციტირების თარიღი: 2012-09-27. ↑ CDアルバム 週間ランキング-ORICON STYLE ランキング. Oricon. ციტირების თარიღი: 2012-09-27. ↑ CDアルバム 週間ランキング-ORICON STYLE ランキング. Oricon Style (2012-10-03). ციტირების თარიღი: 2012-10-03. ↑ Top 100 Mexico. დაარქივებულია ორიგინალიდან — 2012-07-16. ციტირების თარიღი: 2012-10-09. ↑ Norway Albums Top 40 - Music Charts. Acharts.us (2012-11-06). ციტირების თარიღი: 2012-11-15. ↑ Oficjalna lista sprzedaży it. OLiS (2012-10-01). ციტირების თარიღი: 2012-09-27. ↑ Swiss Charts - Albums Top 100 30.09.2012. swisscharts.com. დაარქივებულია ორიგინალიდან — 2012-11-14. ციტირების თარიღი: 2012-09-27. ↑ 2012-09-29 Top 40 Official UK Albums Archive. ციტირების თარიღი: 2012-09-27. ↑ 22.0 22.1 Paul Grein. (2012-09-27) Week Ending Sept. 23, 2012. Albums: Not "Bad," But Not Great. Yahoo Music. ციტირების თარიღი: 2012-09-28. ↑ Japanese album certifications – Michael Jackson – Bad 25 იაპონურად. იაპონიის ხმისჩამწერი ინდუსტრიის ასოციაცია. ↑ Polish album certifications – Michael Jackson – Bad 25 პოლონურად. პოლონეთის აუდიოს და ვიდეოს მწარმოებლები (ZPAV).
საბჭოთა კავშირის საფეხბურთო ჩემპიონატი 1950

საბჭოთა კავშირის საფეხბურთო ჩემპიონატი 1950 — საბჭოთა კავშირის საფეხბურთო ჩემპიონატის მეთორმეტე გათამაშება. გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 16 აპრილს და დასრულდა 8 ნოემბერს. მთავარი სტატია: საბჭოთა კავშირის საფეხბურთო ჩემპიონატი 1950 (კლასი „А“). The Rec.Sport.Soccer Statistics Foundation.
ცხრამუხის წმინდა ნინოს ეკლესია

ცხრამუხის წმინდა ნინოს ეკლესია — ეკლესია ხაშურის მუნიციპალიტეტის სოფელ ცხრამუხაში. ეკლესია დგას სოფლის ცენტრში, აგებულია XIX საუკუნის მეორე ნახევარში. ეკლესია დარბაზულია (12,6 X 7,8 მ), ნაგებია აგურითა და რიყის ქვით. შესასვლელი ორი აქვს - სამხრეთით და დასავლეთით. ნახევარწრიული აფსიდის თაღოვან სარკმლის ორივე მხარეს ნიშია. სამხრეთ და ჩრდილოეთ კედლებში ორ-ორი სარკმელია. დარბაზი გადახურულია ოდნავ შეისრული კამარით, რომლის საბჯენი თაღები გრძივი კედლების პილასტრებს ეყრდნობა. დასავლეთით ხის პატრონიკეა ხისავე კიბით. ეკლესია გარედან შელესილი და შეთეთრებულია. ეკლესიაზე დასავლეთიდან მიშენებულია სამრეკლო, რომლის პირველი სართული თაღებით გახსნილი და დაბალი გუმბათით გადახურული ოთხსვეტიანი კარიბჭეა. გადახურულია ოდნავ შეისრული კამარით. დასავლეთით მრგვალი სარკმელია. იატაკში გაჭრილი ხვრელი ამ სართულს მის ქვეშ მოთავსებულ ოთხკუთხა სათავსთან (სამალავი) აკავშირებს. მესამე სართული ოთხივე მხარეს თაღებით გახსნილი, გუმბათიანი პატარა ფანჩატურია, რომელიც დაშენებულია ქვედა სართულის ორფერდა სახურავზე. მისი თაღები მარტივი პროფილისაა და აგურის თაროსებრ კაპიტელებს ეყრდნობა.მეორე სართულის ქვედა ნაწილში დეკორატიული ფრონტონი შევსებულია აგურის წყობაში გამოყვანილი ჯვრით. ეკლესია გაიხსნა 2000 წელს მეუფე იობის ლოცვა-კურთხევით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 454.  კულტურული მემკვიდრეობის პორტალი, № 6834
Blue Öyster Cult

Blue Öyster Cult — ამერიკული მძიმე როკ ჯგუფი. ჯგუფმა სადებიუტო ალბომი გამოუშვა 1972 წელს და აქედან მოყოლებული მათ გაყიდული აქვთ 24 მილიონი ალბომი, საიდანაც 7 მილიონი მხოლოდ ამერიკაში. მთავარი სტატია: Blue Öyster Cult-ის დისკოგრაფია. სტუდიური ალბომები Blue Öyster Cult (1972) Tyranny and Mutation (1973) Secret Treaties (1974) Agents of Fortune (1976) Spectres (1977) Mirrors (1979) Cultösaurus Erectus (1980) Fire of Unknown Origin (1981) The Revölution by Night (1983) Club Ninja (1985) Imaginos (1988) Heaven Forbid (1998) Curse of the Hidden Mirror (2001) The Symbol Remains (2020) Ghost Stories (2024) შეგიძლიათ იხილოთ მედიაფაილები თემაზე „Blue Öyster Cult“ ვიკისაწყობში. ოფიციალური საიტი Blue Öyster Cult AllMusic-ზე Blue Öyster Cult საიტზე Curlie
Heavy Metal Lover

Heavy Metal Lover (ქართ. მძიმე მეტალის მოყვარული) — ამერიკელი პოპ-მომღერალ ლედი გაგას სიმღერა, მისი მეორე სტუდიური ალბომიდან Born This Way (2011). სიმღერა დაწერილია გაგას და ფერნანდო გერიბეის მიერ, რომლებიც ასევე სიმღერის პროდიუსერებიც არიან. გაგას თქმით სიმღერა ეძღვნება მის ერთ-ერთ ყოფილ მეგობარ ბიჭს. "Heavy Metal Lover" გადაწყვეტილია ელექტრო პოპის სტილში, რომელიც ასევე შეიცავს ტექნოს, ჰაუს და ტრანს მუსიკას. სიმღერის მთავარი თემაა სექსი და ალკოჰოლი. სიმღერის ინსტრუმენტალის პრემეირა მოხდა ალბომის გამოსვლამდე რამდენიმე კვირით ადრე გაგას ვებეპიზოდის "Transmission Gagavision"-ის 41-44-ე სერიებში. სიმღერამ კრიტიკოსების მხრიდან დაიმსახურა დადებითი შეფასება. მიუხედავად იმისა, რომ სიმღერა არ გამოსულა როგორც სინგლი, MTV-მ დაასახელა, როგორც მეოთხე საუკეთესო სიმღერა 2011 წელს. სიმღერამ ბელგიის 50 საუკეთესო სიმღერის ჩარტში დაიკავა 21-ე ადგილი. 2011 წლის 31 დეკემბერს ახალი წლის დადგომამდე რამდენიმე წუთით ადრე გაგამ სიმღერა შეასრულა ტაიმზ-სქვერზე. გაგა სიმღერას ასევე ასრულებს ახალ მსოფლიო ტურ Born This Way Ball-ზე. ციფრული ჩამონატვირთი "Heavy Metal Lover" – 4:12 ლედი გაგა - ვოკალისტი, სიმღერების ავტორი და პროდიუსერი ფერნანდო გერიბეი - სიმღერების ავტორი, პროდიუსერი. დეივ რასელი – ჩაწერის და აუდიო ინჟინერი ჯინ გრიმალდი – აუდიო მასტერინგი ↑ http://idolator.com/5864342/lady-gaga-heavy-metal-lover[მკვდარი ბმული] ↑ Beyonce, Britney Spears And More: 25 Best Songs Of 2011. MTV (2011-12-13). დაარქივებულია ორიგინალიდან — 2012-01-11. ციტირების თარიღი: 2012-06-03. ↑ Lady gaga - Heavy Metal Lover (song) French. Ultratop. Hung Medien (February 18, 2012). ციტირების თარიღი: May 18, 2012.
არაბული ვიკიპედია

არაბული ვიკიპედია (არაბ. ويكيبيديا العربية ან ويكيبيديا، الموسوعة الحرة) — ვიკიპედიის განყოფილება არაბულ ენაზე. თავისუფალი ღია ინტერნეტ ენციკლოპედია. გაეშვა 2003 წლის 9 ივლისს. 2012 წლის მარტის მდგომარეობით შეიცავდა 170 000 სტატიას. დარეგისტრირებულია 400 ათასზე მეტი მომხმარებელი, არსებობს 12,000 გამოსახულება. დღეისათვის არაბული ვიკიპედია სტატიების რაოდენობით 25-ე ადგილზეა და სემიტურ ენებზე არსებული ერთადერთი ვიკიპედიაა, რომელიც სცდება სტატიების 100,000 ზღვარს. სხვა ვიკიპედიებთან შედარებით არაბული ვიკიპედიის იერ-სახე განსხვავებულია. განსაკუთრებით თავისებურია არაბული ენა, რომლის დამწერლობის ტექსტი იწერება მარჯვნიდან მარცხნივ (როგორც საერთოდ სემიტურ დამწერლობაში). 2008 წლის 30 აპრილს სირიაში მთავრობის მიერ ოფიციალური მიზეზის გარეშე არაბული ვიკიპედია დაიბლოკა. არაბულ ვიკიპედიას ბლოკი მოეხსნა 2009 წლის 13 თებერვალს. დაბლოკვისა და ბლოკის მოხსნის მიზეზები არ გახმაურდა. დღემდე არის დაბლოკილი Wikimedia. 2008 წლის 2 აპრილს მუშაობაში გაეშვა ვიკიპედიის განყოფილება არაბული ენის ერთ-ერთ დიალქტზე, ამრიგად შეიქმნა – ეგვიპტურ-არაბული ვიკიპედია. არაბულ ვიკიპედიას ჰყავს 24 ადმინისტრატორი. აქტიურ მომხმარებელთა რიცხვი 3 ათასს ადამიანს აღემატება. არაბული ვიკიპედია (არაბული ენა) არაბული ვიკიპედია – მობილური ვერსია (არაბული ენა) ↑ (არაბული ენა) "ويكيبيديا" يختفي عن صفحات الانترنت السوري დაარქივებული 2019-06-21 საიტზე Wayback Machine. ვიკიპედია შეიცავს განყოფილებას არაბულ ენაზე ويكيبيديا العربية
ალფრედო ტრომბეტი

ალფრედო ტრომბეტი (Alfredo Trombetti; 1886, ბოლონია - 1929, ლიდო დი ვენეცია) - იტალიელი აკადემიკოსი, სემიტური ფილოლოგიისა და გლოტოლოგიის პროფესორი. დაამთავრა ბოლონიის უნივერსიტეტი 1891 წელს და 1904 წელს ლინჩეის აკადემიის სამეფო პრემიის გამარჯვებული ხდება. 1904 წელსვე ბოლონიის უნივერსიტეტში ასწავლის სემიტურ ფილოლოგიას და 1912 წელს კი ენის მეცნიერებას. ტრომბეტი იყო პირველი სწავლული, ვინც 1923 წელს თანამედროვეობის დენეკავკასიური კვლევების საფუძველზე პარალელები გაავლო ბასკურ ენასა და როგორც კავკასიურ, ასევე სინოტიბეტურ ენებთან. განსაკუთრებით ცნობილია მისი მონოგენეტიკური ენების თეორიით, რომლის მიხედვითაც მსოფლიოს ყველა ენა უნდა წარმომდგარიყო უძველეს დროში მოსაუბრე ერთადერთი ენისაგან. ნაწყვეტი მისი "ენის წარმომავლობის ერთიანობიდან": "უპირველეს ყოვლისა, ადამიანისა და შესაბამისად, ენის უძველესი წარსული არ შეიძლება იყოს უზომოდ დიდი, როგორც ამას ზოგიერთები მიიჩნევენ... ამჟამად, გათვალისწინებულია რა ენობრივი დიფერენციაციულობის პრინციპი, რომლის ძირებიც საშუალოდ იწყება გარკვეულ დროში, ვფიქრობ, რომ შემიძლია ძირითადად განვსაზღვრო ეს ციფრი 30 000 წლით და მაქსიმუმ, 50 000 წლით... შესაბამისად, ჩვენ მივიჩნევთ, რომ ენობრივი მონოგენეზისი საკმაოდ ძლიერი არგუმენტია ადამიანური მონოგენეზისის სასარგებლოდ". (19-20 გვ.) "ენის წარმომავლობის ერთიანობა" (L'unità d'origine del linguaggio), ბოლონია, 1905. "უძველესი სამყაროს ენათაშორისი გენეალოგიური კავშირები" (Nessi Genealogici tra le lingue del mondo antico), 1902. (ლინჩეის აკადემიის სამეფო ჯილდო ფილოლოგიასა და ენათმეცნიერებაში) "გლოტოლოგიის ელემენტები" (Elementi della Glottologia), 1923. "ბასკური ენის ძირები" (Le origini della lingua Basca), ბოლონია, 1925. "კავკასიური ენის კავშირები ქამიტოსემიტურ და სხვა ენობრივ ჯგუფებთს შორის" (Delle relazioni delle lingue caucasiche con le lingue camisemitiche e con altri gruppi linguistici). "ეტრუსკული ენის ნათესაობის საკითხისათვის" (Sulla parentela della lingua etrusca). "ეტრუსკული ენა" (La lingua etrusca). "ესსე ძველანტიკური მედიტერანული ონომასტიკის შესახებ" (Saggio di antica onomastica mediterranea).
Lisa Goes Gaga

Lisa Goes Gaga — ოცდამეორე ეპიზოდი სიმფსონების ოცდამესამე სეზონიდან. ეპიზოდი ეთერში გავიდა აშშ-ის ტელეკომპანია FOX-ის ეთერში 2012 წლის 20 მაისს. ამ ეპიზოდში ამერიკელი პოპ-მომღერალი ლედი გაგა ეწვია ქალაქ სპრინგფილდს, რომლის ყველა მცხოვრები არის დეპრესიაში. მთავარი გმირი ლიზა სიმფსონი არის ყველაზე დიდ დეპრესიაში. ამ ეპიზოდში გაგა ცდილობს ასწავლოს ლიზას ბედნიერების მნიშვნელობა. ეპიზოდის სცენარი ეკუთვნის ტიმ ლონგს, ხოლო რეჟისორი არის მეთიუ სკოფილდი. ეპიზოდში ლედი გაგა საკუთარ გმირს თავად ახმოვანებს. მან ხმა ჩაწერა 2011 წლის აგვისტოში ქალაქ ლოს-ანჯელესში ოთხი დღის განმავლობაში. პროექტის გუნდმა გაგასთვის შეიმუშავა სულ თვრამეტი სხვადასხვა კოსტიუმი, რომლებიც გაგას რეალურ ცხოვრებაში იყო ყველაზე დასამახსოვრებელი, მათ შორის ხორცის კაბა. კრიტიკოსების მხრიდან ეპიზოდმა დაიმსახურა უარყოფითი შეფასება, მიუხედავად იმისა, რომ მათ დადებითად შეაფასეს გაგას შესრულება. Nielsen Media Research-ის განცხადებით ეპიზოდს პირდაპირ ეთერში თვალს ადევნებდა 4.79 მილიონი ადამიანი. „Lisa Goes Gaga“ — კინოფილმების ინტერნეტ-მონაცემთა ბაზა (ინგლისური)
ტირიფი

ტირიფი (ლათ. Salix) — ფოთოლმცვივან მცენარეთა გვარი ტირიფისებრთა ოჯახისა. ორსახლიანი ხეები, ბუჩქები ან ჩირგვებია (პოლარული და მაღალმთის ტირიფები). გვარი მოიცავს 600-მდე სახეობას, რომლებიც გავრცელებულია ჩრდილოეთ ნახევარსფეროს ზომიერი და ცივის ჰავის სარტყლებში. საქართველოში ბუნებრივად გავრცელებულია 17 სახეობა. უმეტესობა მთის შუა, სუბალპურ და ალპურ სარტყლებში იზრდება, : წნორი (Salix alba), მდგნალი (Salix caprea), ვილჰელმის ტირიფი (Salix wilhelmsiana), კუზნეცოვის ტირიფი (Salix kuznetzowii), ქიქოძის ტირიფი (Salix kikodzese), ყაზბეგის ტირიფი (Salix kazbekensis), მათ შორის ქიქოძის და ყაზბეგის ტირიფი საქართველოს ენდემია. ტირიფი ეტანება ჩრდილოეთ ექსპოზიციის ფერდობებსა და ნოყიერ ტენიან ნიადაგს. დაბლობში კი, მდინარეთა ნაპირების გასწვრივ და ჭალის ტყეებში, მეტწილად გავრცელებულია წნორი ანუ თეთრი ტირიფი (ლათ. Salix Alba). მის დრეკად ყვითელყლორტებიან ფორმებს „მანეულსა“ და „ყვითელ ტირიფს“ — საგანგებოდ აშენებენ და საკალათე წნელად და ჭიგოდ იყენებენ. ნამდვილი საკალათე ტირიფი — მანეული (ლათ. Salix viminalis) ჩვენში ბუნებრივად იზრდება მხოლოდ ბაკურიანისა და ციხისჯვრის მიდამოებში. ტირიფის ზოგი სახეობის ქერქი შეიცავს ტანიდებს, ზოგისა — სალიცინს. ბევრი სახეობა დეკორატიულია: ბაღებსა და პარკებში ხშირად აშენებენ აღმოსავლეთ აზიიდან ინტროდუცირებულ ძეწნას (ლათ. Salix babylonica), რომელიც ორიგინალური, „მტირალა“ ვარჯით გამოირჩევა. ზოგს ცოცხალ ღობედ და მოსილული ნაპირების დასამაგრებლად იყენებენ. თაფლოვანია. ლორია მ., ქართული საბჭოთა ენციკლოპედია, ტ. 9, თბ., 1985. — გვ. 725.
ტირიფისებრნი

ტირიფისებრნი (ლათ. Salicaceae) — ფოთლომცვივან ორლებნიან მცენარეთა ოჯახი. ორსახლიანი ხეები ან ბუჩქებია. აქვთ მარტივი, მორიგეობით განლაგებული ფოთლები, წვრილი, მჭადა ყვავილებად შეკრებილი ყვავილები, კოლოფი ნაყოფი. თესლი „აღჭურვილია“ საფრენი ბუსუსებით. აერთიანებს 3 გვარის (ვერხვი, ტირიფი და ჩოზენია) 700-მდე სახეობას, რომლებიც გავრცელებულია ჩრდილოეთ ნახევარსფეროს ზომიერი და ცივი ჰავის სარტყლებში. საქართველოში ბუნებრივად გავრცელებულია 2 გვარი: ვერხვი და ტირიფი. ამ ოჯახის ზოგ სახეობას, როგორც ადგილობრივს, ისე ინტროდუცირებულს, ფართოდ იყენებენ გამწვანებაში და ქარსაფარ ზოლებად, მერქანს — ქაღალდის, ასანთისა და საფანერო წარმოებაში. მთელი რიგი სახეობების ქერქი და ფოთლები მთრიმლავ ნივთიერებებს შეიცავს. ლორია მ., ქართული საბჭოთა ენციკლოპედია, ტ. 9, თბ., 1985. — გვ. 725. ↑ Boucher, L. D.; Manchester, S. R.; Judd, W. S. (2003). „An extinct genus of Salicaceae based on twigs with attached flowers, fruits, and foliage from the Eocene Green River Formation of Utah and Colorado, USA“. American Journal of Botany. 90 (9): 1389–99. doi:10.3732/ajb.90.9.1389. PMID 21659238.